37. ΑΠΟΦΑΣΙΣ ΥΠΟΥΡΓΩΝ ΔΙΚΑΙΟΣΥΝΗΣ ΚΑΙ ΟΙΚΟΝΟΜΙΚΩΝ Αριθ. 278863/2784 της 17 Ιαν./15 Φεβρ.  1968 (ΦΕΚ Β΄ 75). Περί καθορισμού ενίων δικαιωμάτων των Συμβολαιογράφων και των αμίσθων Υποθηκοφυλάκων. Έχοντες υπ’ όψιν τας διατάξεις των άρθρ. 3 του Α.Ν. 307/1945 και 7 του Α.Ν. 305/45, αποφασίζομεν: 1.Τα δια την σύνταξιν των συμβολαιογραφικών πράξεων, εις ας συμβάλλονται καθ’ οιονδήποτε τρόπον οι Οργανισμοί Ανεγέρσεως Δικαστικών Μεγάρων ή τα Ειδικά Ταμεία Ανεγέρσεως Δικαστικών Μεγάρων και Φυλακών, δικαιώματα των Συμβολαιογράφων, υπολογιζόμενα κατά τας εκάστοτε κειμένας διατάξεις δεν δύνανται εν ουδεμιά περιπτώσει να υπερβώσι τας δραχ. 3.000. 2.Τα δια την μεταγραφήν, εγγραφήν υποθήκης ή οιανδήποτε άλλην καταχώρησιν, αιτήσει των αυτών ως άνω νομικών προσώπων δικαιώματα των αμίσθων υποθηκοφυλάκων, υπολογιζόμενα, ωσαύτως, κατά τας εκάστοτε κειμένας διατάξεις δεν δύνανται εν ουδεμιά περιπτώσει να υπερβώσι τας δραχ.2. 000. 